**Vahvaa lääkettä vahvoille lava-autoille**

Lava-autoille tarkoitettuja LIQUI MOLY -lisäaineita – testattu jokapäiväisessä käytössä sekä Baja 1000 ‑tapahtumassa

**Toukokuu 2018 – Jotta työjuhtien voimat eivät pääse hiipumaan, saksalainen öljy- ja lisäainevalmistaja LIQUI MOLY kehitti erityisesti lava-autoille tarkoitetun lisäainemalliston. Niiden ansiosta moottorin teho ei vähene. ”Se auttaa sekä jokapäiväisessä käytössä että tilanteissa, joissa tarvitaan lava-auton kaikkia tehoja”, LIQUI MOLYn tutkimus- ja kehitysjohtaja David Kaiser sanoo.**

Truck Series tarttuu yleiseen ongelmaan eli hiljalleen etenevään tehon vähenemiseen. Moottorin sisäiset kerrostumat häiritsevät palamista, sillä polttoaineen ruiskutus ei enää toimi optimaalisesti. Se johtaa tehon vähenemiseen, suurempaan polttoaineen kulutukseen ja kerrostumien lisääntymiseen entisestään. Kyse on noidankehästä. Koska kaikki tämä tapahtuu hiljalleen, kuljettaja ei monesti huomaa mitään.

LIQUI MOLYn Truck Series -tuotteet pureutuvat ongelman ytimeen. Viisi bensiinin, dieselin ja öljyn lisäainetta pitävät moottorit tehokkaina. Yksi ensimmäisistä uusia lisäaineita kokeilleista oli Baja-kuljettaja Armin Schwarz: ”Käytän kaikkia viittä lisäainetta sekä omassa diesellava-autossani että kilpailuissa käyttämässäni bensiinilava-autossa. Viimeksi mainittu on 960 hevosvoiman Ford Raptor Racing Trophy Truck, jolla todellakin pääsee mihin tahansa maastoon. Lisäaineet ovat lyömättömiä. Ne pitävät autojeni suorituskyvyn korkealla tasolla ja suojaavat niitä ongelmilta.”

Truck Series Complete Diesel System Cleaner on tehokas puhdistuslisäaine, joka poistaa kerrostumat polttoainejärjestelmästä ja polttokammiosta. Sitä on hyvä käyttää aika ajoin, esimerkiksi öljynvaihdon yhteydessä. Sitä voi myös käyttää, kun kerrostumat ovat aiheuttaneet ongelmia, esimerkiksi kun moottori toimii rauhattomasti joutokäynnillä, ei enää tarjoa kaikkia tehoja tai pääsää ilmoille savua. Truck Series Complete Diesel System Cleaneria kaadetaan suoraan säiliöön.

Truck Series Diesel Performance and Protectant sopii jatkuvaan käyttöön. Se on joka paikan höylä, joka paitsi poistaa kerrostumia myös estää uusien kerrostumien muodostumista ja lisää setaanilukua. Truck Series Complete Fuel Cleaner toimii vastaavalla tavalla bensiinimoottoreissa.Sen avulla moottori toimii rauhallisemmin ja kulutus vähenee. Mitä vanhempi auto ja mitä suurempi mittarilukema, sitä suurempi on myös lisäaineiden vaikutus. Suuret 500 ml purkit sisältävät sopivan määrän lisäainetta yhteen tankilliseen. Lisää purkillinen polttoainesäiliöön joka 2000. kilometri.

Neljäs uuden Truck Series -sarjan lisäaine on DPF Protector. Jos lava-autoa käytetään ennen kaikkea lyhyillä matkoilla ja kaupunkiajossa, dieselhiukkassuodatin ei saavuta tarvittavaa lämpötilaa automaattisen regeneroinnin käynnistämiseksi. Seurauksena suodatin tukkeutuu ennenaikaisesti. DPF Protector alentaa automaattisen regeneroinnin edellyttämää lämpötilaa ja pitää siten suodattimen puhtaana.

Viiden uuden Truck Series -sarjan lisäaine on Oil Treatment. Se sisältää MoS2-hiukkasia, jotka toimivat kiinteänä voiteluaineena ja suojaavat moottoria luotettavasti kulumiselta. Se on tärkeää käynnistyshetkellä, kun öljy ei vielä ole ehtinyt moottorin kaikkiin osiin ja metallipinnat koskettavat toisiaan. Sen lisäksi se huolehtii siitä, että vaurioita ei synny myöskään moottorin ollessa suuressa kuormituksessa. Ja se suojaa moottoria myös silloin, jos voiteluainekalvo jostain syystä repeää.

”Truck Series -lisäaineet ovat voimanpesiä voimanpesille”, David Kaiser sanoo. ”Niiden avulla myös vaikeimmat työt hoituvat luotettavasti.”

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Omistaja Ernst Prostin johtama yritys markkinoi tuotteitaan yli 120 maassa, ja sen liikevaihto oli 532 miljoonaa euroa vuonna 2017.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de